钦定古今图书集成/明伦汇编/氏族典/第298卷 > 《廖用贤尚友录》 > 姜师度
## 钦定古今图书集成/明伦汇编/氏族典/第298卷 > 《廖用贤尚友录》 > 姜师度

按《唐书姜师度传》：“师度，魏州魏人。擢明经，调丹陵尉、
龙冈令，有清白称。神龙初，试为易州刺史、河北道巡
察，迁司农卿，出为陕州刺史，拜太子詹事。元宗徙营
州，治柳城，拜营田支度修筑使，进为河中尹，徙同州
刺史，进将作大匠，卒。师度喜渠漕所至，繇役纷纭，不
能皆便，然所就必为后世利。是时太史令傅孝忠以”
知星显，时为语曰：“孝忠知仰天，师度知相地。”嘲所嗜
也。